李力持微博出Post賀俞琤生日 分享極罕合照驚見周星馳
前商台高層俞琤近日迎來70歲生日,舉辦慶生派對獲大批圈中人現身撐場,而導演李力持今日(19日)亦於微博出Post祝賀對方,仲公開了一張珍貴合照。
李力持在貼文中寫道:
伯樂俞琤🥰🙏
當年沉默寡言個性孤僻嘅李力持
得到俞琤比機會我
係電台同各大高人學習
"嘩嘩嘩打到嚟"同吳君如拍檔,仲打入埋最受歡迎DJ前10
後來同輝虹等合作「無字頭789」都受益匪淺影響一生🙏🙏🙏
感恩有貴人相助😄👏
祝伯樂俞琤🥰
福如東海 壽比南山
李力持於貼文中分享了一張跟俞琤、吳鎮宇、黃子華、吳君如、谷德昭、陳輝虹、「甜筒輝」鄭文輝及周星馳的合照,相中的星爺表情肉緊又大擺甫士,相當活潑。